Ֆրանցիսկո Ֆեմենիա

Ֆրանցիսկո Ֆեմենիա Ֆար (իսպ.՝ Francisco Femenía Far, ), իսպանացի ֆուտբոլիստ, եզրային պաշտպան: Հանդես է գալիս անգլիական «Ուոթֆորդ»-ի կազմում:

Ակումբային կարիերա

«Հերկուլես» 
Ֆեմենիան իր ֆուտբոլային կարիերան սկսել է «Հերկուլես»-ի ակադեմիայում: Թիմի հիմնական կազմում նա իր նորամուտը նշել է 2008 թվականի հունիսի 15-ին՝ Սեգունդա Դիվիզիոնի շրջանակներում կայացած «Կադիս»-ի դեմ խաղում:

2008-09 մրցաշրջանի ընթացքում ֆուտբոլիստը մասնակցել է «Սալամանսա»-ի դեմ կայացած խաղին: Հանդիպումն ավարտվել է 5-1 հաշվով՝ «Հերկուլես»-ի հաղթանակով: Այդ հանդիպումից հետո ֆուտբոլիստը կնքել է իր առաջին պրոֆեսիոնալ պայմանագիրը՝ 5 տարի ժամկետով:

2010 թվականի օգոստոսի 28-ին Ֆրանցիսկոն նշել է իր դեբյուտը Լա Լիգայում: Նա մասնակցել է «Աթլետիկ Բիլբաո»-ի դեմ խաղին:

«Բարսելոնա Բ» 
2011 թվականի հուլիսի 6-ին Ֆրանցիսկո Ֆեմենիան տեղափոխվել է «Բարսելոնա Բ»: Տրանսֆերն արժեցել է 2 միլիոն եվրո և 1.5 միլիոն եվրո բոնուսներ: Նա իր առաջին գոլը խփել է սեպտեմբերի 4-ին՝ «Կարթագեն»-ի դեմ խաղում:

Իր առաջին մրցաշրջանում Ֆեմենիան մասնակցել է 30 հանդիպման և դարձել է 5 գոլի հեղինակ: Նա օգնել է թիմին գրավել 8-րդ հորիզոնականը:

«Ռեալ Մադրիդ Կաստիլիա» 
2013 թվականի օգոստոսին Ֆրանցիսկոն խզել է իր պայմանագիրը կատալոնական ակումբի հետ և տեղափոխվել է «Ռեալ Մադրիդ Կաստիլիա»:

Իսպանացին թիմի կազմում հանդես է եկել մինչև 2014 թվականի դեկտեմբերը: Այդ ընթացքում Ֆեմենիան հասցրել է մասնակցել 5 հանդիպման:

«Դեպորտիվո Ալավես» 
2015 թվականի հուլիսի 2-ին ֆրանցիսկո Ֆեմենիան 2 տարվա պայմանագիր է կնքել «Դեպորտիվո Ալավես»-ի հետ: Այդ մրցաշրջանում նա մասնակցել է 38 հանդիպման և օգնել է թիմին վերադառնալ Լա Լիգա:

2017 թվականի հունիսի 6-ին Ֆեմենիան հեռացել է թիմից:

«Ուոթֆորդ» 
2017 թվականի հուլիսի 1-ին Ֆրանցիսկոն տեղափոխվել է Պրեմիեր Լիգայում հանդես եկող «Ուոթֆորդ»:

Ձեռքբերումներ 
 Սեգունդա Դիվիզիոնի հաղթող - 2015-16

Ծանոթագրություններ

Արտաքին հղումներ 
 Էջը bdfutbol.com կայքում 
 Էջը futbolme.com կայքում 
 
 

1991 ծնունդներ
Փետրվարի 2 ծնունդներ
Ֆուտբոլի պաշտպաններ
Ուոթֆորդի ֆուտբոլիստներ
Իսպանացի ֆուտբոլիստներ
Դեպորտիվո Ալավեսի ֆուտբոլիստներ
Ալկորկոնի ֆուտբոլիստներ
Էրկուլեսի ֆուտբոլիստներ
Բարսելոնայի ֆուտբոլիստներ
Բարսելոնա B-ի ֆուտբոլիստներ
Ռեալ Մադրիդի ֆուտբոլիստներ
Ռեալ Մադրիդ Կաստիլիայի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ